Zápisnica
zo zasadnutia komisie sociálnych služieb dňa  5. decembra 2011

Prítomní 
podľa prezenčnej listiny

Program

1.	Otvorenie
2.	Návrh rozpočtu MČ Bratislava- Ružinov na roky 2012-2014- stanovisko
3.	Výber poisťovne pre účastníkov na jednodňový zájazd na vianočné trhy vo Viedni 17.12.2011
4.	Návrh Všeobecne záväzné nariadenie mestskej časti Bratislava- Ružinov č..../2011zo dňa 13.12. o nájme bytov - stanovisko
5.	Rôzne:
A.	Konzultácia využitia mimorozpočtových prostriedkov Domova dôchodcov
B.	Prenájom pozemku pre „Betonáreň -Vrakunská cesta“

K  bodu č.2
 
Návrh rozpočtu MČ Bratislava- Ružinov na roky 2012-2014. 

Komisia berie predložený materiál na vedomie.
 
Hlasovanie: za všetci prítomní

K  bodu č.3

Výber poisťovne  pre účastníkov  na  jednodňový  zájazd  na  vianočné trhy   vo   Viedni –17.12.2011

Výberová komisia na základe predložených ponúk  v súlade s ust. § 4 zákona č. 25/2006 Z.z. vybrala ako dodávateľa spoločnosť  - Union poisťovňa a.s. 

K  bodu č.4

Návrh Všeobecne záväzné  nariadenie  mestskej časti Bratislava- Ružinov č..../2011 zo  dňa 13.12. o nájme bytov.

Komisia berie predložený materiál na vedomie.

Hlasovanie za všetci prítomní

K  bodu č.5

Rôzne

A) Konzultácia využitia mimorozpočtových prostriedkov Domova dôchodcov

Komisia uložila po konzultácii na zasadnutí KSSL dňa 22.11.2011 riaditeľovi DD aktualizovať  predložený plán využitia mimorozpočtových finančných prostriedkov nasledovne:
-	predložiť ho v elektronickej verzii - tabuľka v MS Excel
-	doplniť do tabuľky ku každej položke ako prvý stĺpec dôvod (potrebu) realizácie každej investície
-	uviesť ku každej investícii aj spôsob, akým ho bude DD obstarávať (prieskum trhu, verejné obstaranie,..)
-	predložiť ku každej položke jednu cenovú ponuku na overenie reálnosti kalkulovaných investícií
-	k už zrealizovaným investíciám v roku 2011 z mimorozpočtových zdrojov predložiť zápisnicu z prieskumu trhu resp. iný doklad na základe ktorého by bolo možné overiť, že bola vybraná najlepšia ponuka

Riaditeľ DD predložil na konzultáciu na zasadnutí komisie dňa 5.12.2011 materiál priamo v papierovej podobe s tým, že predložený aktualizovaný plán nespĺňa horeuvedené požiadavky. Zároveň komisii neboli predložené ani cenové ponuky pre plánované investície ani záznamy z výberu ponúk pre už zrealizované investície v roku 2011, nekompletný materiál ohľadom využitia finančných prostriedkov.

Komisia nesúhlasí s predloženým materiálom a odporúča Plán aktualizovať podľa vyššie uvedených pripomienok.

B) Prenájom pozemku pre „Betonáreň Vrakunská cesta“

Spoločnosť TBG Doprastav požiadala o zaradenie do rokovania  KSSL -  Podklad k  hlasovaniu o  prenájme p.č. 15681/33 a 15681/34 v lokalite Vrakunskej cesty za účelom vybudovania časti prístupovej komunikácie k stavbe „Betonáreň- Vrakunská cesta“.
 
KSS nesúhlasí s navrhovaným projektom, predloženým  Ing. Krchom, zástupcom spoločnosti TBG Doprastav, odporúča doriešiť dopravné riešenie ohľadom cestnej komunikácie.

Komisia jednohlásne odsúhlasila najbližšie zasadnutie komisie na 17.01.2012 o 15:30 h v  budove Miestneho úradu MČ Ružinov, Mierová 21, zasadacia miestnosť bude uvedená v pozvánke.

Ing. Vladimír  Sloboda 
predseda komisie 

Zapísala: Pokorná H.